CELEX: 32011D0403
Language: sl
Date: 2011-07-07 00:00:00
Title: 2011/403/EU: Izvedbeni sklep Komisije z dne 7. julija 2011 o spremembah prilog II in III k Sklepu 2010/221/EU glede umika programa za izkoreninjenje bakterijskega nefritisa za Veliko Britanijo in odobritev programa nadzora ostreidnega herpesvirusa 1 μνar za Guernsey (notificirano pod dokumentarno številko C(2011) 4770)  Besedilo velja za EGP

8.7.2011   
            
            
               SL
            
            
               Uradni list Evropske unije
            
            
               L 180/47
            
         IZVEDBENI SKLEP KOMISIJE
   z dne 7. julija 2011
   o spremembah prilog II in III k Sklepu 2010/221/EU glede umika programa za izkoreninjenje bakterijskega nefritisa za Veliko Britanijo in odobritev programa nadzora ostreidnega herpesvirusa 1 μνar za Guernsey
   (notificirano pod dokumentarno številko C(2011) 4770)
   (Besedilo velja za EGP)
   (2011/403/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1) in zlasti člena 43(2) Direktive,
   ob upoštevanju naslednjega:
   
               (1)
            
            
               Sklep Komisije 2010/221/EU z dne 15. aprila 2010 o odobritvi nacionalnih ukrepov za omejevanje vpliva nekaterih bolezni pri živalih iz ribogojstva in prosto živečih vodnih živalih v skladu s členom 43 Direktive Sveta 2006/88/ES (2) nekaterim državam članicam omogoča, da uporabljajo omejitve dajanja navedenih živali na trg in uvozne omejitve za pošiljke navedenih živali za preprečevanje vnosa nekaterih bolezni na njihovo ozemlje, pod pogojem, da so države članice dokazale, da na njihovem ozemlju oziroma na nekaterih njihovih razmejenih območjih ni navedenih bolezni ali da so vzpostavile program za izkoreninjenje in program nadzora bolezni.
            
         
               (2)
            
            
               Priloga II k Sklepu 2010/221/EU trenutno navaja ozemlje Velike Britanije kot območje Združenega kraljestva z odobrenim programom za izkoreninjenje bakterijskega nefritisa (BKD).
            
         
               (3)
            
            
               Združeno kraljestvo je obvestilo o nameri o umiku navedenega programa za izkoreninjenje. Po obširni ponovni oceni ukrepov, ki jih je država članica sprejela za nadzor BKD v Veliki Britaniji, je bilo sklenjeno, da uporaba omejitev za premike pošiljk nekaterih vodnih živali v Združeno kraljestvo, kot jih predvideva navedeni program, ni več primerna. Zato je treba Veliko Britanijo umakniti s seznama območij z odobrenim programom za izkoreninjenje BKD, kot je določeno v Prilogi II k Sklepu 2010/221/EU.
            
         
               (4)
            
            
               Deli ozemlja Velike Britanije in Severne Irske so v Prilogi III k Sklepu 2010/221/EU trenutno navedeni kot območja Združenega kraljestva z odobrenim programom nadzora za ostreidni herpesvirus 1 μνar (OsHV-1 μνar). Združeno kraljestvo je zdaj predložilo program nadzora za OsHV-1 μνar za ozemlje Guernseyja. Cilj navedenega programa nadzora je prikazati, da so območja Guernseyja, kjer OsHV-1 μνar ni bil odkrit, prosta navedenega virusa, in preprečiti njegov vnos v navedena območja. Vsebina programa nadzora je enaka že odobrenim programom nadzora iz Priloge III k Sklepu 2010/221/EU.
            
         
               (5)
            
            
               V zadnjih dveh letih na kmetijah in območjih gojenja pacifiških ostrig na otoku Guernsey ni bil zaznan povečan pogin. V skladu z informacijami, ki jih je predložilo Združeno kraljestvo, so nosilci dejavnosti poslovanja s pacifiškimi ostrigami od aprila 2010 prostovoljno prepovedali premike pacifiških ostrig na Guernsey. Navedena informacija kaže, da je Guernsey prost virusa OsHV-1 μνar. Treba je odobriti omejitev premikov, da se zaščiti zdravstveni status pacifiških ostrig na navedenem ozemlju.
            
         
               (6)
            
            
               Zato je treba odobriti program nadzora za Guernsey in Guernsey vključiti na seznam v Prilogi III k Sklepu 2010/221/EU.
            
         
               (7)
            
            
               Sklep 2010/221/EU je zato treba ustrezno spremeniti.
            
         
               (8)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Prilogi II in III k Sklepu 2010/221/EU se nadomestita z besedilom iz Priloge k temu sklepu.
   Člen 2
   Ta sklep je naslovljen na države članice.
   
      V Bruslju, 7. julija 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 328, 24.11.2006, str. 14.
   
      (2)  UL L 98, 20.4.2010, str. 7.
   
      PRILOGA
      „
            PRILOGA II
            
               Države članice in njihovi deli s programi za izkoreninjenje nekaterih bolezni pri živalih iz ribogojstva, ki imajo odobritev za sprejetje nacionalnih ukrepov za nadzor navedenih bolezni v skladu s členom 43(2) Direktive 2006/88/ES
            
            
                        Bolezen
                     
                     
                        Država članica
                     
                     
                        Oznaka
                     
                     
                        Geografska meja območja z odobrenimi nacionalnimi ukrepi
                     
                  
                        Bakterijski nefritis (BKD)
                     
                     
                        Finska
                     
                     
                        FI
                     
                     
                        Celinski deli ozemlja
                     
                  
                        Švedska
                     
                     
                        SE
                     
                     
                        Celinski deli ozemlja
                     
                  
                        Virus nalezljive nekroze trebušne slinavke (IPN)
                     
                     
                        Švedska
                     
                     
                        SE
                     
                     
                        Obalni deli ozemlja
                     
                  
         
            PRILOGA III
            
               Države članice in območja s programi nadzora ostreidnega herpesvirusa 1 μνar (OsHV-1 μνar), ki imajo odobritev za sprejetje nacionalnih ukrepov za nadzor navedene bolezni v skladu s členom 43(2) Direktive 2006/88/ES
            
            
                        Bolezen
                     
                     
                        Država članica
                     
                     
                        Oznaka
                     
                     
                        Geografska meja območij z odobrenimi nacionalnimi ukrepi (države članice, območja in predeli)
                     
                  
                        Ostreidni herpesvirus 1 μνar (OsHV-1 μνar)
                     
                     
                        Irska
                     
                     
                        IE
                     
                     
                        Predel 1: Sheephaven in Gweedore bays.
                        Predel 2: Gweebara Bay.
                        Predel 3: Drumcliff, Killala, Broadhaven in Blacksod Bays.
                        Predel 4: Ballinakill in Streamstown Bays.
                        Predel 5: Bertraghboy in Galway Bays.
                        Predel 6: Shannon Estuary in Poulnasharry, Askeaton in Ballylongford Bays.
                        Predel 7: Kenmare Bay.
                        Predel 8: Dunmanus Bay.
                        Predel 9: Kinsale in Oysterhaven Bays.
                     
                  
                        Združeno kraljestvo
                     
                     
                        UK
                     
                     
                        Ozemlje Velike Britanije, razen Whitstable Bay, Kent.
                        Ozemlje Severne Irske, razen Killough Bay, Lough Foyle in Carlingford Lough.
                        Ozemlje Guerneseyja.
                     
                  “